கேள்வி: அனுப்பானடி - போக்குவரத்து என்பது என்ன?
பதில்: அனுப்பானடி பகுதியிலிருந்து சுமார் 6 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் அமைந்துள்ளது. மதுரை - ஆரப்பாளையம் பேருந்து நிலையம் சுமார் 7 கி.மீ. தூரத்தில் அமைந்திருக்கிறது. இங்கிருந்து சுமார் 4.5 கி.மீ. தூரத்தில் மதுரை - பெரியார் பேருந்து நிலையம் உள்ளது. அருகாமையில், சுமார் 2.5 கி.மீ. தூரத்தில் மதுரை கிழக்கு தொடருந்து நிலையம் உள்ளது. மற்றும் எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 5 கி.மீ. தூரத்தில் அமையப் பெற்று, வெளியூர் பயணத் தொடர்புக்கு ஏற்றவாறு, மாநகரப் பேருந்துகள் மூலம் சென்று வர சாலை வழியாக இணைக்கப்பட்டுள்ளது. அனுப்பானடியிலிருந்து சுமார் 13 கி.மீ. தொலைவில் அவனியாபுரம் பகுதியில் மதுரை பன்னாட்டு வானூர்தி நிலையம் சிறப்புற அமைந்துள்ளது.
கேள்வி: அனுப்பானடி - கல்வி பற்றி தகவல் சொல்.
பதில்: அனுப்பானடியில் அரசுப் பள்ளியான மாநகராட்சி உயர்நிலைப் பள்ளி மற்றும் அனுப்பானடி செங்குந்தர் மெட்ரிக் உயர்நிலைப்பள்ளி, சௌராஷ்டிரா பெண்கள் மேல்நிலைப் பள்ளி முதலியவை அமைந்துள்ளன. வேலம்மாள் கல்விக் குழுமத்தின் வேலம்மாள் வித்யாலயா, வேலம்மாள் போதி வளாகம் ஆகியவை அனுப்பானடியில் நிறுவப்பட்டுள்ளன.
கேள்வி: அனுப்பானடி - ஆன்மீகம் பற்றி விளக்கவும்.
பதில்: அனுப்பானடியிலுள்ள சர்வ சிவசக்தி கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது. மேலும் இங்குள்ள அனுப்பானடி நடேஸ்வரர் கோயில் ஒரு சிவன் கோயிலாகும்.
கேள்வி: அனுப்பானடி - தொழில் பற்றி தகவல் சொல்.
பதில்: அனுப்பானடி மற்றும் அப்பகுதியைச் சுற்றியுள்ள மதுரை மாவட்டத்திலுள்ள 400-க்கும் மேற்பட்ட அப்பளத் தயாரிப்பு நிறுவனங்களில் சுமார் 15,000 ஆண், பெண் தொழிலாளர்கள் மூலம் தினமும் 5,000 கிலோகிராம் அப்பளங்கள் தயாராகின்றன. மேலும், கற்பூரம் தயாரிப்பு, நெசவுத் தொழில், நெகிழி மூலம் பொருட்கள் தயார் செய்தல் ஆகியவை அனுப்பானடியில் அதிகமாகும்.
கேள்வி: அனுப்பானடி - அரசியல் பற்றி நீங்கள் என்ன அறிந்துள்ளீர்கள்?
பதில்: அனுப்பானடி பகுதியானது, மதுரை தெற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மு. பூமிநாதன் ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.